**ΔΙΕΥΚΡΙΝΙΣΤΙΚΕΣ ΟΔΗΓΙΕΣ**

Μέχρι να ανασταλούν τα περιοριστικά μέτρα λόγω του κορωνοιού ισχύουν τα εξής :

* **Για τις αναγγελίες** ισχύει ότι και πριν (είτε μέσω web εφαρμογής είτε αποστολή με φαξ ή e-mail το συμπληρωμένο έντυπο της αναγγελίας) με **διάρκεια υποβολής δηλώσεων 25 ημερών** αντί για 15.
* Χρήση **ΥΠΟΧΡΕΩΤΙΚΑ** **μόνο** **της Προσωρινής Δήλωσης Ζημιάς** φυτικού κεφαλαίου **με την υπογραφή του παραγωγού** ( η καταχώρηση μέσω web εφαρμογή δεν απαιτείται).

(Το έντυπο επισυνάπτεται σε μορφή word & pdf)

**Οι παραγωγοί** μπορούν να εκτυπώνουν από την ιστοσελίδα του ΕΛ.Γ.Α. την Προσωρινή Δήλωση Ζημιάς και να συμπληρώνουν τα απαραίτητα περιγραφόμενα πεδία. Τις συμπληρωμένες αυτές Δηλώσεις, που μπορούν να παραλαμβάνουν κενές και από ειδικά διαμορφωμένους κοινόχρηστους χώρους των Δημοτικών Διαμερισμάτων, αφού τις συμπληρώσουν θα τις εναποθέτουν σε προβλεπόμενα διαμορφωμένα σημεία προκειμένου **να πρωτοκολληθούν ή** να τις υπογράψουν, να τις σαρώσουν (σε σκάνερ) και να τις αποστείλουν με e-mail στα αρμόδια Υποκαταστήματα του ΕΛ.Γ.Α.

**ΠΡΟΣΟΧΗ στη συμπλήρωσή της :**

1. Θα πρέπει να συμπληρωθούν όλα τα πεδία της δήλωσης
2. Είναι **απαραίτητος ο αριθμός πρωτοκ**. Του ανταποκριτή ΕΛ.Γ.Α ή του ΔΗΜΟΥ εντός της προθεσμίας ( 25 ημέρες) καθώς &
3. Ο αριθμός κτηματολογίου / χαρτογραφικού ( του προηγούμενου έτους: ΟΣΔΕ 2019)
4. **Και η υπογραφή του παραγωγού**

Για τις προσωρινές αυτές δηλώσεις **δεν θα καταβάλλονται τέλη εκτίμησης (** ούτεμέσω e- banking**)** , τα οποία θα καταβληθούν όταν υποβληθούν οι οριστικές δηλώσεις ζημιάς φυτικού. Όλες οι πρόσφατες [**αναγγελίες ζημιάς**](http://www.elga.gr/xrisimes-plirofories/pliroforisi/prosfates-anaggelies-zimias-diadikasia-ypovolis-diloseon-zimias-pliromis-telon-ektimisis#_blank) είναι αναρτημένες στην ιστοσελίδα του ΕΛ.Γ.Α.

**Οι προσωρινές δηλώσεις θα πρέπει να στέλνονται στο Υπ/μα είτε με fax είτε με e-mail σε τακτά χρονικά διαστήματα έως τη λήξη προθεσμίας υποβολής δηλώσεων.**

* **Κοινοποίηση πινάκων ζημιάς** δεν θα γίνεται , καθώς η ανακοίνωση και έκθεσή τους απαιτεί την φυσική παρουσία των παραγωγών στους δήμους για τυχόν υποβολή ενστάσεων.
* Οι παραγωγοί μπορούν να δούνε **τα κοινοποιημένα πορίσματα** μέσω της ιστοσελίδας του ΕΛ.Γ.Α , στις Ηλεκτρονικές Υπηρεσίες πατώντας στο τέλος της σελίδας ΣΥΝΔΕΣΗ. Εμφανίζεται η σελίδα του ΤΑΧΙΣ net . Καταχωρούνται οι κωδικοί.

Στη συνέχεια επιλέγουμε *Αιτήσεις* μέσα από το κείμενο. Εμφανίζονται όλες οι αιτήσεις που μπορούν να υποβληθούν. Επιλέγουν την τελευταία Πίνακας Κοινοποίησης Πορισμάτων πατώντας ΑΙΤΗΣΗ. Αμέσως εμφανίζεται το ΑΦΜ και το ΕΤΟΣ ΖΗΜΙΑΣ. Αφού καθορίσουν το έτος ζημιάς που τους ενδιαφέρει πατούν ΑΙΤΗΣΗ. Τα πορίσματα εμφανίζονται σε αρχείο pdf.

* **Οι καταβολές αποζημιώσεων** θα γίνονται κανονικά κάθε μήνα. Μέσα στον Απρίλιο θα υπάρξει και δεύτερη πληρωμή.
* **Οι εκτιμήσεις** θα γίνονται εφόσον είναι εφικτή: 1) η πρόσβαση στην περιοχή εκτίμησης ( τυχόν καραντίνα ) και 2) η μη στενή επαφή με τον παραγωγό.
* **Επικοινωνία με το κοινό.** Η επικοινωνία των παραγωγών με τα αρμόδια Υποκαταστήματα ΕΛ.Γ.Α. θα γίνεται στο εξής τηλεφωνικά και με ηλεκτρονικό ταχυδρομείο. Μόνο σε περιπτώσεις ζητημάτων που κρίνεται απαραίτητη η φυσική παρουσία του ενδιαφερομένου και κατόπιν τηλεφωνικής επικοινωνίας θα ορίζεται συνάντηση με τον αρμόδιο υπάλληλο του ΕΛ.Γ.Α.

**ΤΗΛΕΦΩΝΑ** : 2231067720, 2231066810 **FAX**: 2231067590

**e-mail**: x.lialios@elga.gr, ΠΡΟΙΣ/ΝΟΣ ΥΠ/ΤΟΣ ΛΑΜΙΑΣ

 x.mamalis@elga.gr ΕΠΟΠΤΗΣ Π.Ε. ΦΘΙΩΤΙΔΑΣ

n.poularaki@elga.gr ΤΜΗΜ/ΡΧΗΣ ΕΦΑΡΜΟΓΩΝ & ΕΠΙΚΟΙΝΩΝΙΑΣ

Για ζημιές που μπορούν να ενταχθούν σε προγράμματα Κ.Ο.Ε ισχύει ότι και πριν ( Αναγγελία Ζημιάς για Κ.Ο.Ε και Αρχική Αίτηση Ζημιάς)